LIETUVOS RESPUBLIKOS FINANSŲ MINISTRO

Į S A K Y M A S

DĖL FINANSŲ MINISTRO 2001 M. VASARIO 28 D. ĮSAKYMO Nr. 49 „DĖL LAIKINAI LAISVŲ VALSTYBĖS PINIGINIŲ IŠTEKLIŲ INVESTAVIMO TAISYKLIŲ PATVIRTINIMO“ PAKEITIMO

2013 m. lapkričio 5 d. Nr. 1K-360

Vilnius

P a k e i č i u Laikinai laisvų valstybės piniginių išteklių investavimo taisykles, patvirtintas Lietuvos Respublikos finansų ministro 2001 m. vasario 28 d. įsakymu Nr. 49 „Dėl Laikinai laisvų valstybės piniginių išteklių investavimo taisyklių patvirtinimo“ (Žin., 2001, Nr. 19-622; 2006, Nr. 137-5253; 2010, Nr. 20-938):

1. Išdėstau 8 punktą taip:

„8. Šiose taisyklėse vartojamos sąvokos suprantamos taip, kaip jos apibrėžtos Lietuvos Respublikos finansų įstaigų įstatyme (Žin., 2002, Nr. 91-3891), Lietuvos Respublikos valstybės iždo įstatyme (Žin., 1994, Nr. 100-2001; 2005, Nr. 88-3289), Lietuvos Respublikos valstybės skolos įstatyme (Žin., 1996, Nr. 86-2045; 2010, Nr. 145-7419), Lietuvos Respublikos vertybinių popierių įstatyme (Žin., 2007, Nr. 17-626; 2011, Nr. 145-6819), Lietuvos Respublikos finansinių priemonių rinkų įstatyme (Žin., 2007, Nr. 17-627; 2011, Nr. 145-6818) ir kituose teisės aktuose.“

2. Išdėstau 10.1 punktą taip:

„10.1. Lietuvos Respublikos Vyriausybės ir užsienio valstybių vyriausybių išleistus skolos vertybinius popierius ir pinigų rinkos priemones bei terminuotus indėlius Europos Sąjungos ar Europos ekonominės erdvės valstybių narių ar Šveicarijos įstaigose, kurios įpareigotos valdyti arba dalyvauja valdant valstybės skolą (toliau – skolos valdymo įstaiga);“.

3. Papildau šiuo 151 punktu:

„151. Į terminuotus indėlius skolos valdymo įstaigose galima investuoti:

151.1. ne daugiau kaip 70 procentų visų laisvų piniginių išteklių, tačiau į terminuotuosius indėlius vienoje skolos valdymo įstaigoje galima investuoti ne daugiau kaip 20 procentų visų laisvų piniginių išteklių, ir;

151.2. jeigu valstybė, į kurios terminuotuosius indėlius skolos valdymo įstaigose investuojama, turi bent vienos iš toliau išvardintų reitingo agentūrų suteiktą ilgalaikio mokumo kredito reitingą, ne mažesnį kaip:

Moody’s Investors Service Baa3;

Standard & Poor’s BBB-;

Fitch Ratings BBB-.“

4. Papildau šiuo 231 punktu:

„231. Bendra investicijų į Lietuvos Respublikos arba užsienio valstybių komercinių bankų ir skolos valdymo įstaigų terminuotuosius indėlius apimtis negali viršyti 70 procentų visų laisvų piniginių išteklių sumos.“

5. Įrašau 29 punkte po skaičiaus „15.2“ skaičių „151.2“.

Finansų ministras	Rimantas Šadžius